**Zapisnik**

Sa konstituirajuće sjednice Školskog odbora Osnovne škole Vladimira Nazora Potpićan, održane u utorak, dana 13. travnja 2021. s početkom u 13:00 sati u zbornici Matične škole Potpićan.

Na sjednici je bilo nazočno (4 ) četiri članova Školskog odbora.

Nazočni članovi Školskog odbora:

* Vanda Čondić - član iz reda Radnika škole
* Kenti Smoković - član iz reda roditelja
* Vedrana Buršić - član iz reda učitelja i stručnih suradnika
* Marina Rade - član iz reda učitelja i stručnih suradnika

Na sjednici su bili nazočni još:

* Nada Peršić – Ravnateljica škole
* Iris Gergorić Vojić- Tajnica škole – Zapisničar

Nakon što je Ravnateljica škole sukladno članku 120.stv. 1 i 2. ZOOOSŠ te čl. 49. Statuta konstatirala da je nazočna većina članova Školskog odbora - (4) četiri člana, predala je predsjedavanje sjednicom najstarijoj članici Školskog odbora Vandi Čondić. Predložen je sljedeći Dnevni red:

Dnevni red:

1.  Upoznavanje nazočnih sa djelokrugom rada Školskog odbora

2. Izvješće predsjedavatelja sjednice o imenovanim članovima Školskog odbora

3. Verifikacija mandata imenovanih članova Školskog odbora

4. Izbor predsjednika i zamjenika predsjednika Školskog odbora

5. Popuna slobodnih radnih mjesta – učitelji/ ica razredne nastave 1 izvršitelj/ na puno i određeno vrijeme, do povratka djelatnica na rad. Učitelj/ica razredne nastave u produženom boravku – 1 izvršitelj/ica na određeno i nepuno radno vrijeme – 20 sati rada tjedno

6. Donošenje Odluke o raspodjeli rezultata, načinu korištenja viška prihoda te pokriće manjka od nefinancijske imovine za 2019. i 2020. godinu

7. Razno

Dnevni red je jednoglasno prihvaćen.

 Za Zapisničara je određena Iris Gergorić Vojić.

*AD. – 1. Upoznavanje nazočnih sa djelokrugom rada Školskog odbora*

Ravnateljica je pozdravila sve prisutne i zahvalila se članovima na njihovom pristanku da budu članovi Školskog odbora u novom mandatu te se ujedno zahvalila i dosadašnjim članovima Školskog odbora na dobroj međusobnoj suradnji i iskazanom povjerenju.

Ravnateljica je ukratko pobliže upoznala prisutne s Statutom Osnovne škole Vladimira Nazora Potpićan, člankom 31. kojim je propisano da Školom upravlja Školski odbor. Djelokrugom rada Školskog odbora, ovlastima Školskog odbora, pravima i dužnostima članova Školskog odbora, osnivanjem povjerenstva i radnih tijela, načinu sazivanja i održavanja sjednica i ostalo, iskazujući konkretne primjere kako bi članovi Školskog odbora dobili što bolji uvid u način funkcioniranja Škole i Školskog odbora.

*AD. – 2 . Izvješće predsjedavatelja sjednice o imenovanim članovima Školskog odbora*

Predsjedavateljica Vanda Čondić upoznaje članove sa načinom njihova izbora te je podnijela izvješće o imenovanim članovima Školskog odbora. Školski odbor ima sedam (7) članova od kojih jednog (1) bira i razrješuje Radničko vijeće. Ukoliko u Školi nije utemeljeno Radničko vijeće člana Školskog odbora imenuju i opozivaju radnici Škole neposrednim i tajnim glasovanjem na način propisan Zakonom o radu za izbor Radničkog vijeća koje ima samo jednog člana.

Preostalih šest (6) članova Školskog odbora imenuje i razrješuje:

* dva (2) člana Učiteljsko vijeće iz reda učitelja i stručnih suradnika,
* jednog (1) člana Vijeće roditelja iz reda roditelja koji nije radnik Škole,
* tri (3) člana Osnivač.

U Školski odbor imenovani su:

* Na sjednici Učiteljskog vijeća, održanoj 18. veljače 2021. - iz reda Učiteljskog vijeća – Vedrana Buršić i Marina Rade.
* Na sjednici Vijeća roditelja održanoj 16. veljače 2021. – iz reda roditelja – Kenti Smoković
* 22. ožujka 2021. – iz reda skupa radnika - Vanda Čondić

*AD-3. Izvršena je verifikacija mandata imenovanih članova Školskog odbora*

Predsjedavateljica je provjerom identiteta pojedinog člana s podatcima iz akta o imenovanju: Odluke o imenovanju člana u Školski odbor od strane Vijeća roditelja od 16. veljače 2021. godine, Odluke o imenovanju člana u Školski odbor od strane Učiteljskog vijeća od 18. veljače 2021. godine, te Odluke o imenovanju člana u Školski odbor od strane Skupa radnika od 22. ožujka 2021. godine, verificirala mandat članovima Školskog odbora, sukladno članku 51. Statuta Osnovne škole Vladimira Nazora Potpićan. Mandat članovima Školskog odbora traje 4 (četiri) godine počevši od 13. travnja 2021. godine

*Donosi se jednoglasno*

O D L U K A

o verifikaciji mandata članovima Školskog odbora Osnovne škole Vladimira Nazora Potpićan

*AD. – 4 . Izbor predsjednika i zamjenika predsjednika Školskog odbora*

Predsjedavateljica upoznaje prisutne da je potrebno na današnjoj sjednici izabrati predsjednika i zamjenika predsjednika Školskog odbora. Za predsjednika Školskog odbora predlaže se Marina Rade iz Kršana, Pristav 59., za zamjenicu predsjednika Vanda Čondić iz Kršana, Juršići 47. Drugih prijedloga nije bilo. Nakon provedenog javnog glasanja donosi se

O D L U K A

o izboru predsjednika i zamjenika predsjednika Školskog odbora

Osnovne škole Vladimira Nazora Potpićan

Za predsjednika Školskog odbora jednoglasno je izabrana Marina Rade iz Kršana, Pristav 59., mag. bibliotekarstva.

Za zamjenika predsjednika Školskog odbora jednoglasno je izabrana Vanda Čondić iz Kršana, Juršići 47., ekonomist financijsko-računovodstveno-bankarskog smjera.

Nakon izbora predsjednice Školskog odbora, predsjedavateljica Vanda Čondić je prepustila Marini Rade nastavak vođenja sjednice.

AD*. - 5. Popuna slobodnih radnih mjesta* – učitelji/ ica razredne nastave 1 izvršitelj/ na određeno i puno radno vrijeme, do povratka djelatnica na rad. Učitelj/ica razredne nastave u produženom boravku – 1 izvršitelj/ica na određeno i nepuno radno vrijeme – 20 sati rada tjedno.

Predsjednica obavještava članove Školskog odbora da je dana 12.03.2021. godine objavljen Natječaj za popunu slobodnog radnog mjesta:

1. Učitelj/ica razredne nastave - 1 izvršitelj/ica na određeno i puno radno vrijeme, do povratka djelatnice na rad.
2. Učitelj/ica razredne nastave u produženom boravku - 1 izvršitelj/ica na određeno i nepuno radno vrijeme – 20 sati tjednog radnog vremena – do kraja školske godine 2020./2021.

Povjerenstvo je provelo natječaj, odnosno razmotrilo sve pristigle prijave, provelo postupak i dalo svoje prijedloge Ravnateljici kako bi ih mogla predložiti Školskom odboru.

Za popunu radnog mjesta učitelj/ica razredne nastave pristigla je jedna pravovremena i potpuna prijava. Kandidatkinja je pozvana na intervju. Zbog epidemiološke situacije intervju (razgovor) s kandidatkinjom Povjerenstvo je održalo online putem Viber aplikacije. Kandidatkinja Sanja Verbanac je u odgovaranju na postavljena pitanja pokazala poznavanje problematike rada s učenicima, spremnost na daljnje uvođenje novih metoda i načina rada te je na zanimljiv i jasan način prezentirala svoja dosadašnja iskustva u radu s djecom. Povjerenstvo je predložilo Ravnateljici zapošljavanje kandidatkinje Sanje Verbanac, te sukladno tome Ravnateljica predlaže isto Školskom odboru. Članovi Školskog odbora suglasni su s prijedlogom Ravnateljice za zasnivanje radnog odnosa na određeno i puno radno vrijeme do povratka djelatnice na rad sa Sanjom Verbanac.

Za popunu radnog mjesta učitelj/ica razredne nastave u produženom boravku pristigle su dvije pravovremene i potpune prijave. Kandidatkinje su pozvane na intervju. Zbog epidemiološke situacije intervju (razgovor) s kandidatkinjama Povjerenstvo je održalo online putem Viber aplikacije. Obje kandidatkinje su ocjenjene ukupno sa maksimalnim brojem bodova 15. Kandidatkinja Sandra Hrvatin profesor je talijanskog jezika i književnosti a kandidatkinja Silvija Jakovčić je profesorica kineziologije.

Budući da je kandidatkinja Silvija Jakovčić već zaposlena na radnom mjestu učiteljice razredne nastave u produženom boravku u našoj školi , predloženo je da se kandidatkinji produži radni odnos na nepuno i određeno radno vrijeme – do kraja školske godine 2020./2021. Članovi Školskog odbora suglasni su s prijedlogom Ravnateljice za zasnivanje radnog odnosa na nepuno i određeno radno vrijeme sa Silvijom Jakovčić, prof. kineziologije.

AD-6. *Donošenje Odluke o raspodjeli rezultata, načinu korištenja viška prihoda te pokriće manjka od nefinancijske imovine za 2019. i 2020. godinu*

Na prijedlog Ravnateljice jednoglasno je donesena Odluka o raspodjeli rezultata, načinu korištenja viška prihoda te pokriće manjka od nefinancijske imovine za 2019. i 2020. godinu.

*AD.-7 Razno*

Ravnateljica upućuje čestitke izabranim članovima Školskog odbora. Ravnateljica upoznaje članove Školskog odbora da su u Školi pokrenute određene aktivnosti. Tvrtka Rockwool Adriatic d.o.o. dodijelila je donaciju u iznosu od 22.790,00 kn u svrhu sufinanciranja troškova za:

* program Kokolingo – digitalnu logopedsku vježbenicu,
* narudžba testova – djeca koja imaju veće afinitete i određena zanimanja prema specifičnim znanjima,
* projekt školskog vrta pod nazivom „Što biljke mogu “? ( nabavka poljoprivredne mehanizacije – kosilice, trimer, škare…),
* Općina Pićan odobrava donaciju za sufinanciranje troškova sudjelovanja učenica Simone Paliska i Karmela Švić na Novigradskom proljeću, u iznosu od 400,00 kn.
* Općina Kršan donosi Odluku o sufinanciranju edukacije za rad s darovitim učenicima u organizaciji Udruge “Vjetar u leđa“ koja se održava kroz 8 modula od kojih svaki traje 10 sati, putem Zoom aplikacije, u iznosu od 2.800,00 kn. (koji otpada na Općinu Kršan, dok drugi dio podmiruje Pićan).

Budući da nije bilo pitanja, predsjednica Školskog odbora zahvaljuje članovima na odazivu i radu te zaključuje sjednicu u 13:55 sati.

Zapisničar Predsjednik Školskog odbora

Iris Gergorić Vojić Marina Rade

KLASA: 003-06/21-01/05

URBROJ: 2144-20-08-21-4

Potpićan, 13. travnja 2021.